पान्जाब आव 1500 नि बारा जिअ नि तावारफोरखौ सिफायदों आबादनि बिल नि बेरेखा सोमावसारनाय आबादारि फोरा। लोगोसे जेनेरेतरफोरखौबो लांदों। तावार इनफ्रास्राकसार प्रभाइदार एससियेशन नि बादिब्ला गासै 1600 तावारखौ बुफायदों, पान्जाब सोरखारनि बादिब्ला 1561। गुबुन गुबुन जायगायाव बेनि बेरेखा केस होनाय जाबाय। पान्जाब नि गिबि मन्थ्रि केप्तेइन अमरिन्दर सिंह आ बो पुलिसनो बेबायदि गाज्रि खामानि मावनायफोरनि बेरेखा गोख्रों बेबस्था लानो बिथोन होयो। बिथाङा बुंदों, सोरखारा बेबायदि प्राइभेत आरो पाब्लिक प्रपार्ति खौ सिफायनायखौ सहायनो हाया, बेबायदि खालामनायफोरनि बेरेखा एकसन लानाय जागोन। आबादारिपोरा आबाद नि बिल नि बेरेखा सोमावसारगासिनो दासिमबो।